Държавен вестник, бр. 66, 2013 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  66
(4) Независимият преносен оператор събира 
и разпределя по методика, утвърдена от ДКЕВР, 
дължимата от производители цена за достъп до 
електропреносната и електроразпределителните 
мрежи.
Чл. 29. (1) Мрежовите услуги се заплащат от 
клиенти и производители върху използваната/
отдадената електрическа енергия съгласно пока­
занията на средствата за търговско измерване и/
или предоставена мощност в местата на измер­
ване, определени в съответствие с Правилата за 
измерване на количеството електрическа енергия 
и договорите по чл. 11, т. 1, 2 и 3 по утвърдените 
от ДКЕВР цени.
(2) Клиенти и производители, присъединени 
към електропреносната мрежа, дължат само ут­
върдени от ДКЕВР цени за достъп до електропре­
носната мрежа, за пренос по електропреносната 
мрежа, други мрежови услуги по електропренос­
ната мрежа за съответния ценови период, които 
заплащат на независимия преносен оператор.
(3) Клиенти и производители, присъединени 
към електроразпределителната мрежа, дължат 
само утвърдени от ДКЕВР цени за достъп до 
електропреносната мрежа, за пренос по електро­
преносната мрежа, за достъп и пренос по електро­
разпределителната мрежа, други мрежови услуги 
за съответния ценови период, които заплащат на 
оператора на електроразпределителната мрежа и/
или на крайния снабдител и/или на доставчика 
от последна инстанция.
(4) Производители, които захранват собствени 
обекти по мрежи, които не са собственост на 
преносното и разпределителното предприятие, не 
дължат цена за пренос през съответната мрежа.
Чл. 30. (1). За определянето на количествата 
електрическа енергия с произход България, по 
график за междусистемен обмен, търговските 
участници изпращат декларации по образец, 
определен от независимия преносен оператор.
(2) Търговските участници по ал. 1 заплащат 
цена за мрежови услуги по електропреносната 
мрежа върху количествата, съгласно валидиран 
график за междусистемен обмен, с отчитане на 
декларациите по ал. 1.
(3) Сделките за транзит на електроенергия през 
ЕЕС на България могат да бъдат осъществявани 
само в рамките на една балансираща група.
Чл. 31. (1) Клиенти, регистрирани на пазара 
по свободно договорени цени, които сключат 
договор за комбинирани услуги по чл. 11, т. 10, 
заплащат дължимите суми за мрежови услуги на 
съответния търговец или доставчик от последна 
инстанция.
(2) Търговците и доставчиците от последна 
инстанция заплащат дължимите суми за мрежови 
услуги на съответния мрежови оператор неза­
висимо дали са получили плащане от клиента.
(3) Производителите и търговците на електри­
ческа енергия събират от своите крайни клиенти, 
присъединени към електроенергийната система 
на Р. България, и заплащат на Обществения дос­
тавчик цена в левове на консумиран от тях MWh 
за „задължение към обществото“ по методика, 
одобрена от ДКЕВР.
Г л а в а  ч е т в ъ р т а
БОРСОВ ПАЗАР НА ЕЛЕКТРИЧЕСКА 
ЕНЕРГИЯ
Раздел I
Общи положения
Чл. 32. Независимият преносен оператор из­
вършва администрирането на всички сделки на 
борсовия пазар на електрическа енергия.
Чл. 33. (1) Търговските участници, които 
сключват сделки по свободно договорени цени, 
имат право да участват на борсовия пазар на 
електрическа енергия, организиран в рамките 
на пазарната зона на Република България от 
независимия преносен оператор, или да участват 
на борсов пазар на електрическа енергия, орга­
низиран от друг пазарен оператор в региона или 
съвместно от двама или повече оператори, при 
условията, посочени в правилата за участие на 
борсовия пазар на електрическа енергия.
(2) Сделките, реализирани от търговските 
участници на борсовия пазар на електрическа 
енергия, се известяват автоматично чрез търговска 
платформа за борсова търговия, като номинации 
за обмен между съответните търговски участници 
и балансиращата група на независимия преносен 
оператор като оператор на борсовия пазар.
Чл. 34. (1) Правилата за търговия с елек­
трическа енергия регламентират допълнителна 
възможност за покупка и продажба на електри­
ческа енергия от участниците, регистрирани на 
борсовия пазар на електрическа енергия в Бъл­
гария, реализирани на принципа на конкурентно 
пазарно равновесие.
(2) Борсовият пазар на електрическа енергия 
има за цел:
1. Създаване на условия за формиране и функ­
циониране на пазар на електрическа енергия в 
конкурентна, прозрачна и недискриминационна 
среда.
2. Предотвратяване на възможности за проява 
на пазарна сила.
3. Определяне на равновесни и референтни 
цени на електрическата енергия съгласно тър­
сенето и предлагането, които да бъдат база за 
други сделки на пазара на едро.
4. Оптимално използване на ограничените 
преносни способности на междусистемните елек­
тропроводи със съседните държави посредством 
координирано разпределение и имплицитни 
търгове на дневна база и в рамките на деня чрез 
борсовия пазар.
(3) На борсовия пазар могат да участват ли­
цензирани участници, регистрирани съгласно 
тези правила за търговия.
Чл. 35. (1) Сделките на борсовия пазар се 
сключват за всеки отделен интервал на доставка.
(2) За всеки единичен интервал на доставка 
(един час) в рамките на деня на доставка се сключ­
ват отделни, независими една от друга сделки за 
доставка на електрическа енергия, съответстващи 
на часовите продукти за борсова търговия.
(3) Като продукти за борсова търговия мо­
гат да бъдат предоставени и определен набор 
блокови продукти, представляващи комбинация 
от определени часови продукти, допълнително 
публикувани от независимия преносен оператор 
на интернет страницата му.